Suriya tashqi ishlar vaziri: Rossiyaning Dayr az-Zorda harbiy bazaga ehtiyoji yo‘q

Suriya tashqi ishlar vaziri Volid Muallim Moskva Dayr az-Zorda harbiy bazasini joylashtirishni rejalashtirayotgani haqidagi ma’lumotlarga izoh berdi. Bu haqda “Kommersant” xabar bermoqda. 

 Volid Muallim.
“Rossiyaning Dayr az-Zorda harbiy bazaga ehtiyoji yo‘q. Moskva bilan Tartus va Xmeymim bo‘yicha kelishuvimiz bor”, — dedi Volid Muallim.
Vazir Suriyada Rossiya bosh harbiy maslahatchisi va yana boshqa harbiy xizmatchilar halok bo‘lgani munosabati bilan afsus bildirdi.